El Agheila
<s>El Agheila (arapski: العقيلة, al-`Uqaylah) je gradić na sjeveru Libije u Regiji Kirenaika.</s>

<s>Geografske karakteristike</s>

<s>El Agheila leži u sredini Zaljeva Sidra 1.050 km istočno od libijske prijestolnice Tripolija a 280 km zapadno od Bengazija.</s><s>Preciznije na granici Tripolitanije i Kirenajke između gradova Ras Lanuf i Marsa al Brega.</s>

<s>Historija</s>

<s>Antički Grci zvali su je Automalom, a Rimljani su na tom mjestu izgradili utvrđeni grad Anabucis koji je egzistirao od 330. pne. do 640.</s>

<s>U libijskoj novijoj historiji El Agheila je tužna uspomena na ono što se dogodilo za vrijeme talijanske kolonizacije Libije kada je general Graziani osnovao nekoliko koncentracionih logora od kojih je El Agheila bio najgori i najbrutalniji.</s><s>U taj su logor dovedeni deseci hiljada beduina od kojih je više od polovice pomrlo.</s>

<s>Za Drugog svjetskog rata El Agheila je bila poprište nekoliko bitaka između osovinskih i savezničkih snaga predvođenih Britanskom 8 armijom.</s>

<s>Britanska 8 armija je za svoje ofenzive u februaru 1941. zauzela El Agheilu nakon što je iz nje istjerala jedinice Talijanske 10. armije.</s><s>Tu je armija zastala jer je u to vrijeme pomoć Kraljevini Grčkoj postala urgentna stvar, pa je dobar dio vojnika poslat tamo.</s>

<s>To je iskoristio Erwin Rommel i sa svojim Afričkim korpusom zauzeo El Agheilu u martu i natjerao britanske snage da se povuku iz Libije sve do egipatske granice ostavljajući australijski garnizon u luci Tobruk u potpunom okruženju.</s>

<s>Rommel je utvrdio grad i koristio ga kao bazu za svoje daljnje operacije.</s><s>Kad je 8 armija u svojoj Operaciji Crusader uspjela osloboditi Tobruk iz okruženja i natjerala Rommela na povlačenje, on se u decembru 1941. zaustavio i ukopao sa Afričkim korpusom u El Agheili i zaustavio daljnje napredovanje britanskih snaga.</s>

<s>Već u januaru 1942.</s><s>Rommel je iz El Agheile pokrenuo novu ofenzivu i odbacio britanske snage ponovno do Tobruka, kog je taj put i zauzeo.</s><s>Napredovao je sve do El Alameina gdje je konačno zaustavljen.</s><s>Kroz El Agheilu je prošao krajem decembra povlačevši se od Britanske 8 armije nakon poraza kod El Alameina.</s>

<s>Talijanska naftna kompanija ENI potpisala je 19. decembra 2010. u Tripoliju memorandum o razumijevanju sa libijskom vladom o izgradnji novog obalnog grada El Agheila.</s><s>Po talijanskim obećanjima taj novi grad prostirat će se na 118 hektara i imat će 1.000 kuća uz brojne objekte [[infrastruktura|infrastrukture uključujući 
luku i postrojenje za desalinizaciju morske vode.</s>

<s>Sporazum između ENI-ja i libijske vlade proizišao je iz ugovora o prijateljstvu i suradnji parafiranog u augustu 2008. kako bi se izgladili nesporazumi nastali u vrijeme talijanske kolonizacije Libije.</s>

<s>Izvori</s>

<s>Vanjske veze</s>

<s>El Agheila</s>

<s>Gradovi u Libiji</s>

